Région_Bretagne - Ar C’huzul-rannvro Breizh | e brezhoneg - Accueil breton\nAn dispignoù dre ar munud\nA belec’h e teu ar gounidoù ?\nAr budjed klok dre bolitikerezh\nKuzul armerzhel ha sokial ar Rannvro\nPiv zo e-barzh KSB ha penaos ez a en-dro ?\nLakaet eo ar maen kentañ evit sevel al lise Simone-Veil da zont\nD’ar Gwener 7 a viz Gwengolo e oa bet lakaet ar maen kentañ evit sevel al lise da zont e Liverieg, diwar neuze eo ofisiel an anv ha krog eur gant al labourioù a bado betek 2020.\nphoto Thomas Crabot\nKlask peñse La Cordelière\nAbalamour da glask adkavout peñse La Cordelière ha hini ar Regent, div vag hag a oa aet d’ar strad e-kerzh un emgann e 1512, eo en em lakaet Rannvro Breizh asambles gant Rann an Enklaskoù Arkeologel Danzour ha Danvor e Ministrerezh ar Sevenadur, evit ur c’houlzad furchadegoù danvorel nevez.\nphoto Frédéric Osada / Images Explorations/ DRASSM\nAn divizoù e dalc’h an 22 a viz Mezheven\nSteuñv Breizh evit an dour, merañ al lastez, brastres-ren madoù diloc’h al liseoù, kanolioù ha hentoù bageal : lennit an holl zivizoù kemeret e dalc’h diwezhañ ar C’huzul-rannvro.\nBreizh a fell dezhi reiñ lañs d’an tavarnioù levrdioù a zo enni\nAr sizhun dremenet he doa divizet ar Rannvro kendelc’her ar c’henemglev evit tri bloaz gant Kreizenn vroadel al lizhiri (KBL). Er c’henemglev-se evit Breizh e lakaer ar pouez, dreist-holl, war ar sikour roet d’al levrdioù dizalc’h ha d’an tavarnioù levrdioù a vez o-unan a-wechoù o telc’her da zegas ur vuhez sevenadurel e lec’hioù war ar maez.\nphoto Yannick DERENNES\nD’ar 16 a viz Meurzh 1978 e reas peñse an Amoko Cadiz war aodoù Breizh, ar pezh a zegasas unan eus ar gwashañ lanvioù du en istor. Tro hon eus evel-se da zerc’hel soñj eus ur stourm en deus digoret un oadvezh nevez evit ar surentez war vor, met ivez d’en em dreiñ war-zu an dazont evit buanaat ar cheñchamant e Breizh.\nAn Amoko Cadiz a rank digeriñ un oadvezh nevez\nD’ar 15, 16 ha 17 a viz C’hwevrer e oa bet votet budjed ar Rannvro evit 2018, 1 538 M€, gant an 83 a guzulierien-rannvro. Kendivizet o doa ivez war ar strategiezh a-fet touristerezh, war ar poent m’eur en em gavet evit ar c’has uhel-kenañ, war adreizhañ ar politikerezh tiriadel… Adkavit ar pep pennañ eus budjed 2018 hag an holl gendivizoù e video e...\nPep tra diwar-benn budjed 2018\nSellit ouzh « Fin Ar Bed » er skinwel pe dre ar web : un heuliadenn filmoù web ha skinwel empentet, sevenet, troet ha produet e Breizh gant skoazell ar Rannvro !\n« Fin Ar Bed », ur stirad e brezhoneg penn-da-benn


02/06/2011 : Ar skrivañ, un digarez evit kejañ - Articles 2010-2011 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2010-2011 >\t02/06/2011 : Ar skrivañ, un digarez evit kejañ\n02/06/2011 : Ar skrivañ, un digarez evit kejañ\n© DR Skolajidi Diwan Ar Releg e Plouguerne\nDeuet e oa Goulc'han Kervella da skolaj ar Releg evit displegañ penaos e veze levezonet alies gant an endro da vare ma lak en e soñj sevel un danevell. C'hoant o deus bet kompren.\nSavet o doa ar skolajidi trede klas danevelloù dre strolladoù daou pe dri ha goulennet digant paotr ar Vro Bagan e soñj war o skrid. Hag aet ar gaoz war ur skrid brudet savet gantañ, " An ti bihan e traoñ reier ar C'hleger". Setu penaos zo bet lakaet emgav prestik goude, war an aod, e Plougerne, nepell eus tour-tan ar Werc'hez, evit displegañ dezho penaos e oa deuet ar soñj dezhañ, pelec'h emañ an ti bihan a zo kaoz outañ, pelec'h emañ ar c'hleger, pelec'h e oa o chom d'ar mare-se. " Traoù gwirion am eus lakaet e-barzh ar skrid, mesket gant frouezh ma faltazi, evel-just" a anzav Goulc'han Kervella, d'ar skolajidi azezet brav war ar vri, o selaou anezhañ aketus.\nAet eo ar gaoz pelloc'h war an doare m'o doa an dud da vezhina, da besketa ha zoken da labourat an douar. A-hed ar veaj gant ar c'harr-boutin zo bet kaoz eus an endro, eus an inizi... Ur gwir gentel douaroniezh.\nEchuet eo bet an droiad gant ur weladenn d'an Hellez, e-lec'h m'o deus gallet ar skolajidi kompren un tamm gwelloc'h penaos e vez aozet ur pezh-c'hoari. Ha Gaid, Riwanon hag o mignonezed da estlammañ dirak an holl zilhadoù renket brav e sal ar gwiskamantoù.\nYann-Fañch Jacq, kelenner e Skolaj Diwan ar Releg\nLes élèves de 3ème du Collège Diwan du Relecq-Kerhuon ont écrit des nouvelles et les ont proposé à Goulc’han Kervella, écrivain et acteur. Ensemble ils sont allés près du phare de l’île vierge de Plouguerneau, là ou se déroule une nouvelle de Goulc’han.


Porched:Formulenn 1 - Wikipedia\nPorched ar Formulenn 1\nPetra eo ar Formulenn 1 ?\nAr Formulenn 1 zo ur sport kirri gwelet evel formulenn-rouanez ar sportoù-se. Ur gevezadeg bed zo graet bep bloaz gant reolennoù ar Formulenn 1.\nAbaoe 1950 e roer titl ar vlenierien da vlenier gwellañ ar bloavezh hag abaoe 1958 e roer titl ar saverien da saver gwellañ ar bloavezh. Redek a reer Prizioù Bras war troiadoù kloz peurbadel pe amzeriat evel e Monaco, Valencia pe Singapour.\nSellit ouzh ar rummad Redadegoù kirri.\nMercedes Grand Prix, bremañ Mercedes-AMG Petronas Formula One Team, zo anv ur skipailh redadegoù-kirri a zo da Vercedes-Benz hag a redas e Formulenn 1 etre 1954 ha 1955 a-raok mont kuit dre abeg ur gwallzarvoud spontus er 24 eurvezh ar Mañs. Distreiñ a ra Mercedes Grand Prix d'ar redadegoù-kirri e bloavezhiooù 1990 dre an Andur da gentañ ha d'ar F1 e 1993 evit sevel kefluskerioù evit Sauber a-raok bezañ pourvezer McLaren. Adprenet en doa Brawn GP er fin ar bloaz 2009 a-benn redek e 2010 gant e anv gwir. E 2020 e red gant Lewis Hamilton ha Valtteri Bottas. Gounezet an holl gevezadegoù etre 2014 ha 2019. Pourchas a ra kefluskerioù da Racing Point ha Williams F1 Team e 2020.\nRedek a ra Mercedes e Formulenn E abaoe 2019 dindan an anv Mercedes-Benz EQ Formula E Team gant Stoffel Vandoorne ha Nyck de Vries.\nLenn pezh a heuilh\nKemmañ - Dielloù\nSkeudenn ar miz\nGiancarlo Fisichella er standoù gant Renault e Priz Bras Breizh Veur 2005\nKinnigit ho tibab : kit di.\nPennadoù nevez savet\nMezheven : Bernie Ecclestone, Kevezadeg bed ar Formulenn 1 1965, Priz Bras kirri Europa 2012, Dallara, Lorenzo Bandini, Colin Chapman, Priz Bras kirri Kanada, Patrick Tambay\nMae : Mario Andretti, James Hunt, Jochen Rindt, Graham Hill, Denny Hulme, Jean Alesi, Matra MS80, BMW Sauber, British American Racing, Coventry Climax, Honda Racing F1 Team, Priz Bras kirri Kanada 2012, Rush (film, 2013), Jordan Grand Prix, Firestone, Kevezadeg bed ar Formulenn 1 1976, Jean-Christophe Boullion, Matra Sports, British Racing Motors, Louis Chiron, Nürburgring, Vanwall, Peter Sauber, David Coulthard, Robert Kubica, Kevezadeg bed ar Formulenn 1 2005, Toyota Motorsport\nEbrel : Kevezadeg bed ar Formulenn 1 1955, Priz Bras kirri Monaco, Priz Bras kirri Bahrein 2012, Priz Bras kirri Bro-Spagn 2012, Priz Bras kirri Monaco 2012, Pastor Maldonado, Heikki Kovalainen, Vitaly Petrov, Pedro de la Rosa, Narain Karthikeyan, Timo Glock, Giuseppe Farina, Alberto Ascari, Stirling Moss, Mike Hawthorn, Phil Hill, Jim Clark, John Surtees, Jody Scheckter, Mika Häkkinen, Juan Pablo Montoya, Sebastien Buemi, Jérôme d'Ambrosio, Alfa Romeo (Formulenn 1), Cooper Car Company, Brabham, Tyrrell Racing, Benetton Formula, Jaguar Racing, Brawn GP Formula One Team, Scuderia Minardi, Pirelli, Jacques Villeneuve, Damon Hill, Nigel Mansell, Keke Rosberg, Alan Jones\nMeurzh : Priz Bras kirri Aostralia, Priz Bras kirri Malaysia 2012, Priz Bras kirri Sina 2012, Sebastian Vettel, Mark Webber, Jenson Button, Lewis Hamilton, Nico Rosberg, Romain Grosjean, Nico Hülkenberg, Kamui Kobayashi, Sergio Pérez, Daniel Ricciardo, Jean-Éric Vergne, Bruno Senna, Charles Pic, Juan Manuel Fangio, Jack Brabham, Jackie Stewart, Emerson Fittipaldi, Niki Lauda, Nelson Piquet, Alain Prost, Ayrton Senna, Rubens Barrichello, Giancarlo Fisichella, Adrian Sutil, Marussia F1 Team, Cosworth, Michelin, Sébastien Bourdais\nC'hwevrer : Priz Bras kirri Aostralia 2012, Michael Schumacher, Kimi Räikkönen, Paul di Resta, Mercedes Grand Prix, Team Lotus, Renault Sport, Williams F1 Team, Sauber, Red Bull Racing, Scuderia Toro Rosso, Force India, HRT F1 Team, Lotus F1 Team, Caterham F1 Team\nGenver : Formulenn 1, Scuderia Ferrari, McLaren Racing\nDu : Kevezadeg bed ar Formulenn 1 2012\nEost : Fernando Alonso Díaz\nGenver : Felipe Massa\nAr pennadoù a fell d'an holl\nMeur a bennad zo bet skrivet e Wikipedia en galleg ha mat da dreiñ : Formulenn 1 - Michael Schumacher - fr:Scuderia Ferrari - Kevezadeg bed ar Formulenn 1 2010.\nMeur a vlenier pe skipailh zo kroget o fennad : kendalc'hit un tamm muioc'h en ur lakaat ouzhpenn ar pezh zo degouezhet dezho.\nPe, forzh penaos, sellit ouzh al liv ruz ha grit evel m'ho peus c'hoant.\nKevin Magnussen o testiñ ar McLaren MP4-29.\nD'ar 16 a viz Meurzh 2014 e c'hounez Nico Rosberg (Mercedes) Priz Bras Aostralia 2014 dirak Kevin Magnussen (McLaren-Mercedes) ha Jenson Button (McLaren-Mercedes). Ar pol zo bet graet gant Lewis Hamilton (Mercedes AMG). Daniel Ricciardo (Red Bull-Renault) a oa erruet eil met kastizet eo bet gant ar gomiserien.\nD'ar 6 a viz Meurzh 2014 eo disklêriet e vo Martini pennsponsor Williams evit meur a vloaz, ar skipailh o tont da vezañ Williams Martini Racing.\nD'an 24 a viz Meurzh 2013 e c'hounez Sebastian Vettel (Red Bull-Renault) Priz Bras Malaysia dirak Mark Webber (Red Bull-Renault) ha Lewis Hamilton (Mercedes).\nD'an 17 a viz Meurzh 2013 e c'hounez Kimi Räikkönen (Lotus-Renault) Priz Bras Aostralia dirak Fernando Alonso (Ferrari) ha Sebastian Vettel (Red Bull-Renault).\nD'an 4 a viz Here 2012 a zisklêr Michael Schumacher e yelo war e leve un eil wech goude bezañ erlec'hiet gant Lewis Hamilton e Mercedes.\nD'an 28 a viz Gwengolo 2012 a zo disklêriet e vlenio Lewis Hamilton evit Mercedes AMG adalek 2013 betek 2015, o erlec'hiañ Michael Schumacher. Sergio Pérez a yelo da VcLaren.\nD'an 23 a viz Gwengolo 2012 e c'hounez Sebastian Vettel (Red Bull-Renault) Priz Bras Singapour dirak Jenson Button (McLaren-Mercedes) ha Fernando Alonso (Ferrari).\nD'an 22 a viz Gwengolo 2012 a ra Lewis Hamilton (McLaren-Mercedes) pol Priz Bras Singapour dirak Pastor Maldonado (Williams-Renault) ha Sebastian Vettel (Red Bull-Renault).\nKevezerien ar bloaz-mañ\nW13 Mercedes P 44 Lewis Hamilton\nRB18 Red Bull P 1 Max Verstappen\nF1-75 Ferrari P 16 Charles Leclerc\nMCL36 Mercedes P 4 Lando Norris\nA522 Renault P 31 Esteban Ocon\nScuderia AlphaTauri Red Bull\nAT03 Red Bull P 10 Pierre Gasly\nAMR22 Mercedes P 5 Sebastian Vettel\nWilliams Racing Mercedes\nFW44 Mercedes P 24 Alex Albon\nAlfa Romeo Racing Orlen Ferrari\nC42 Ferrari P 77 Valtteri Bottas\nVF-22 Ferrari P 22 Kevin Magnussen\nAl Lotus 49 e Goodwood e 2008\nE-pad Priz Bras Alamagn 1977 a oa bet savet reuz pa en deus redet Hans Heyer hep bezañ titret, da drugarez da skañvboell ar komiserien.\nAr blenier buanañ war troiad serret eo Juan Pablo Montoya, gant 372,6 km/ez war McLaren-Mercedes e Monza e-pad esaeoù prevet.\nAliesoc'h emañ kirri gant an niverenn 1 (niverenn ar c'hampion bed) war ar podium eget ar re gant an niverenn 2 pe 5.\nTeam Lotus eo ar skipailh gentañ en deus graet ur c'houmanant sponsoring e 1968 gant Gold Leaf.\nBlenierien trec'hour Prizioù Bras\nRoll ar pennadoù diwar ar vlenierien ....\nTrec'hourien : Michele Alboreto - Jean Alesi - Elio de Angelis - René Arnoux - Giancarlo Baghetti - Lorenzo Bandini - Rubens Barrichello - Jean-Pierre Beltoise - Gerhard Berger - Joakim Bonnier - Thierry Boutsen - Vittorio Brambilla - Tony Brooks - François Cevert - Peter Collins - David Coulthard - Patrick Depailler - Luigi Fagioli - Giancarlo Fisichella - Heinz-Harald Frentzen - Peter Gethin- Richie Ginther - José Froilán González - Dan Gurney - Johnny Herbert - Jacky Ickx - Innes Ireland - Eddie Irvine - Jean-Pierre Jabouille - Heikki Kovalainen - Robert Kubica - Jacques Laffite - Pastor Maldonado - Jochen Mass - Felipe Massa - Bruce McLaren - Juan Pablo Montoya - Stirling Moss - Luigi Musso - Alessandro Nannini - Gunnar Nilsson - Carlos Pace - Olivier Panis - Riccardo Patrese - Ronnie Peterson - Didier Pironi - Clay Regazzoni - Carlos Reutemann - Peter Revson - Pedro Rodriguez - Nico Rosberg - Ludovico Scarfiotti - Ralf Schumacher - Jo Siffert - Patrick Tambay - Piero Taruffi - Jarno Trulli - Maurice Trintignant - Gilles Villeneuve - Wolfgang von Trips - John Watson - Mark Webber\nKampioned bed : Fernando Alonso - Mario Andretti - Alberto Ascari - Jack Brabham - Jenson Button - Jim Clark - Juan Manuel Fangio - Giuseppe Farina - Emerson Fittipaldi - Mika Häkkinen - Lewis Hamilton - Mike Hawthorn - Damon Hill - Graham Hill - Phil Hill - Denny Hulme - James Hunt - Alan Jones - Niki Lauda - Nigel Mansell - Nelson Piquet - Alain Prost - Kimi Räikkönen - Jochen Rindt - Keke Rosberg - Jody Scheckter - Michael Schumacher - Ayrton Senna - Jackie Stewart - John Surtees - Sebastian Vettel - Jacques Villeneuve\nSkipailhoù a vremañ\nRoll ar pennadoù diwar ar skipailhoù ....\nSkipailhoù a-vremañ : McLaren - Mercedes - Red Bull - Ferrari - Williams - Lotus - Force India - Toro Rosso - Marussia - Caterham - Sauber\nBlenierien a vremañ : - Fernando Alonso - Jenson Button - Pedro de la Rosa - Timo Glock - Romain Grosjean - Lewis Hamilton - Nico Hülkenberg - Narain Karthikeyan - Kamui Kobayashi - Heikki Kovalainen - Pastor Maldonado - Felipe Massa - Sergio Pérez - Vitaly Petrov - Charles Pic - Kimi Räikkönen - Paul di Resta - Daniel Ricciardo - Pedro de la Rosa - Nico Rosberg - Michael Schumacher - Jean-Éric Vergne - Sebastian Vettel - Mark Webber\nSkipailhoù aet da get\nRoll ar pennadoù diwar ar skipailhoù aet da get ....\nSkipailhoù aet war guzh : AGS - Alfa Romeo - Amon - Andrea Moda - Alta - Apollon - Automobili Turismo e Sport - ATS - Arrows - BRM - Bellasi - Benetton - BMW Sauber - Brabham - Brawn - BAR - Boro - Coloni - Connew - Connaught - Cooper - Copersucar-Fittipaldi - Footwork - Eagle AAR - Eifelland - Emeryson - Ensign - EuroBrun - Fondmetal - Forti Corse - Haas - Honda - HRT - Jaguar - Jordan - Kojima - Lancia - Larrousse -LDS - LEC - Life - Ligier - Lola - Lotus - Lyncar - Maki - March - Matra - Merzario - Midland - Minardi - Modena Team - Onyx - Osella - Pacific - Parnelli - Penske - Prost - RAM - Renault - Rial - Rob Walker - Scarab - Scuderia Italia - Shadow - Simtek - Spirit - Spyker - Stewart - Super Aguri - Surtees - Tec Mec - Theodore - Toleman - Token - Toyota - Trojan - Tyrrell Racing - Vanwall - Wolf - Zakspeed\nPorched ar porchedoù Porchedoù a vank\nPere eo ar porchedoù ha penaos sevel unan ?\nArzoù Douaroniezh Jedoniezh Kevredigezh Skiantoù Teknologiezh\nAdtapet diwar « https://br.wikipedia.org/w/index.php?title=Porched:Formulenn_1&oldid=1989984 »\nDernière modification le 1 Mae 2022, à 21:15\nKemmoù diwezhañ degaset d'ar bajenn-mañ d'an 1 Mae 2022, da 21:15.


Wangari Muta Maathai (ganet d’ar 1añ a viz Ebrel 1940 e Nyeri, marvet d’ar 25 a viz Gwengolo 2011 e Nairobi) a oa ur stourmerez evit an ekologiezh eus Kenya. E 2004 he doa resevet ar Priz Nobel evit ar Peoc’h, abalamour d’he stourm dizehan evit an endro, an demokratelezh hag ar peoc'h. Bez’ e voe unan eus ar c’hentañ maouezed du o kaout un doktorelezh en ur skol-veur eus Afrika.\nA-hed he buheziad stourmerez e teuas a-benn da blantañ ha da lakaat plantañ 40 milion a wez e Reter Afrika, diouzh temz-amzer ha douar al lec’hioù ha diouzh ezhommoù an dud. Evit se e rae prezegennoù war an dachenn ha broudañ an dud, en o yezh, da blantañ gwez. Mirout gwez a bep seurt ha mirout yezhoù diseurt a oa daou dra a yae dorn-ha-dorn en he stourm. Betek 150 000 a vaouezed a voe lakaet da labourat da blantañ gwez ha paeet e vezent evit se gant an aozadur savet gant Wangari Maathai, ar Green Belt Movement.\nE 2003 e voe savet ganti ur strollad politikel ekologour e Kenya, anvet Mazingira Green Party of Kenya.\nDa c’haredonañ he labour e voe roet meur a briz dezhi hag an hini brudetañ anezho, ar Priz Nobel, a dapas e 2004.\nMervel a reas d’ar 25 a viz Gwengolo 2011 en ospital Nairobi, gant ar c’hrign-bev.\nWangari Maathai, Unbowed: A Memoir, Knopf, 2006.\nWangari Maathai, The Greenbelt Movement: Sharing the Approach and the Experience, Lantern Books, 2003.\nWangari Maathai, The Canopy of Hope: My Life Campaigning for Africa, Women, and the Environment, Lantern Books, 2002.\nFranck Prévot (testenn) & Aurélia Fronty (tresadennoù), Wangari Maathai, la femme qui plante des millions d'arbres, Rue du monde, 2011\nF. Prévot & A. Fronty, Wangari Maathai, ar vaouez a blante gwez a-vil-vern, TES, 2013 (levr ha CD)\nLec’hienn an Ensavadur Nobel, pajenn diwar-benn Warangi Maathai (e saozneg)\nThe Green Belt Movement (e saozneg)\nAdtapet diwar « https://br.wikipedia.org/w/index.php?title=Wangari_Maathai&oldid=1852103 »


Allah's Kanañ - Wikipedia\nAllah's Kanañ war al leurenn\ntonioù relijiel "a capella"\nAllah's kanañ a zo ur strollad brezhonegerien yaouank a gan tonioù relijiel "a capella".\nAr ganerien yaouank, etre 15 ha 30 bloaz, a gan tonioù relijiel a capella, en ur seniñ taboulinoù. E 2008 eo bet embannet ar bladenn gentañ : "Douar Santel", ha warni e kaver kantikoù hengounel ha nevez hor bro ha tonioù nevez-savet, en o zouez tonioù afrikan hag aziatek lakaet e brezhoneg.\nSavet eo bet al laz-kanañ e-pad un droiad pirc'hirinañ d'an Douar Santel e miz Eost 2004. C’hoant o deus bet da c’hoari gand ar gerioù “al laz-kana / Allah’s kanañ”. Kemer a reont perzh ivez e Kanomp Breizh, "federasioun" al lazoù-kanañ e Breizh.\nNe vo abadennoù nevez all ebet evit c'hoazh, rak, ho prientiñ ur CD emañ ar strollad, ha c'hoant o deus kas da benn ar raktres mañ brav ha prop.\nDiv bladenn a zo bet embannet gant Allah's Kanañ :\nDouar Santel, e 2008\nKan-bale an Aviel\nO pegen braz karantez\nAotrou o Aotrou\nN'am eus nag aour nag arc'hant\nWar hent ar groaz\nDeut va Doue\nFrouez Nevez, e 2010\nUn destenn skrivet evit Brud nevez[kemmañ | kemmañ ar vammenn]\nALLAH’S KANAN : FEIZ, ALATO !\nSetu eur strollad tud yaouank, tremenet oll dre Ziwan, bet katekizet e brezoneg doug o studiou e Diwan hag e Minihi Levenez ivez, estreged unan pe zaou. Plijet ganto kana, darempredi, c’hoarzin... beva kea, e brezoneg.\nDibabet eo bet ganto an ano-ze, “ALLAH’S KANAN” goude beza bet o veaji e bro Palestine hag Israel daou vloaz zo. Dre ma kanont kantikou pe kanaouennou o tenn d’ar feiz, d’ar relijion pe da skridou ar bibl, c’hoant o deus bet c’hoari gand ar geriou “al laz-kana / Allah’s kana”. Evel just m’o deus kavet kalz a dud an dra-mañ fentus (ha perag ne vefe ket fentus ar pez a zell euz ar feiz, an traou sakr, pe ar relijion ?), eo bet displijet un nebeud “sperejou striz ha trist”.\nKanerien int oll anezo, kanerien ampart ha muzikerien lod diouto, beza bet pe beza ezel euz lazou-kana zo. Savet zo bet c’hoant gand ar re-mañ-re mond da foeta tachennou muzik disheñvel. Diboultrena kantikou koz pe kosoh, lakaad lusk ha startijenn gand kantikou êt war ar ruza dre forz beza bet kanet er prosesionou or pardoniou a-hed bloaveziou pe kantvedou, lakaad geriou brezoneg war toniou kantik broiou Afrika dreist oll, setu ar pal o deus divizet tized.\nEun ugent bennag a yaouankizou a zo euz ar strollad, etre pemzeg ha tregont vloaz, o pleustri ha peurlipad an danvez muzik. Ganto e vez klevet muzikou o tispaka evel liviou eun daolenn skedus dindan an heol, e-giz ma oar ober an afrikaniz. Hag anad eo o deus bet sellet, mare pe vare, ouz filmou a ouenn “Sister-act” ha klevet muzikou evel hini “Palata singers”. Freaz ha skañv eo an toniou a zigasont d’or skouarniou. Kit da zelaou an “Tridal a ra” adlusket hag admoueziet ganto hag e klevfoh penaoz e reont traou nevez gand traou koz, daoust m’eo bet dalc’het ar geriou orin stumm brezel outañ. Taolit ho skouarn da “N’am euz nag aour nag arhant” pe “Aotrou o, Aotrou” hag e santoc’h eun ergelc’h afrikan o sevel dindan ho malvennou klozet, eur gwir berlezenn a vuzik gand moueziou euz ar c’haera, reizet ha renet a dost, o tarza evel eur boked kala mae frondus.\nEun nebeud perhedigou a jom stag ouz al labour ampart-ze: distagadur eun nebeud vogalennou treus dibabet “é” e plas “è” evel m’eo stumm kalz a vrezonegerien yaouank da ober, hirio an deiz, an doare m’eo kinniget ar pennadou d’ar zelaouerien hag a vefe da veza reizet ha distaget frêz ha ledan. Nebeud a draou hag a vefe aez da renka.\nSetu, marteze, al laz-kana nemeti e Breiz, lec’h ma vez pleustret, kanet, urziet, renet, c’hoarzet, bevet e brezoneg penn da benn ez-natur, meur a ezel anezi o veza en o êz e saozneg pe spagnoleg ouzpenn-ze. Peadra a zo gand ar strollad-mañ da blijoud d’or skouarniou ha da vond pell war an hent boulc’het. Ha ma lakfec’h ho gouiziegez da dalvezoud ivez e kanaouennou pe oberennou estreged ar muzik relijiel? Kalz o pefe da zigas da beb hini ac’hanom tudou. Setu kenavo gand traou nevez, a-benn nebeud.\nBrud Nevez N° 261, Genver / C'hwevrer 2007\nLec'hienn Allah's Kanañ\nAllah's Kanañ war myspace\nAdtapet diwar « https://br.wikipedia.org/w/index.php?title=Allah%27s_Kanañ&oldid=981894 »\nKemmoù diwezhañ degaset d'ar bajenn-mañ d'an 8 Mez 2011, da 18:24.


Explication a Symbol en Apostolèt - Wikimammenn\nExplication a Symbol en Apostolèt\nE ti J.M. GALLES, 1790 (pp. 17-51).\n◄ Ag er Fé a Grechéneah Explication a Symbol en Apostolèt Ag en Espérance a Grechéneah ►\nSYmbol en Apostolèt e zou ur fæçon d’obér profession a Fé, en dès en Apostolèt composet ha lausquét guet er Fidelèt. (Er guir Symbol e senéfi ur merche e rait guharal d’er Soudardèt eit ou distinguein ). Bout-ç’ou én-ou deuzêc-articl, é péré é ma comprênét ol er péh-zou requis d’er Fidelèt credein eit bout salvét. Obligét-omb ol de oud parcul Symbol en Apostolèt ; hac er-ré n’eèllehènt é mod erbet en désquein, e zeli ahoël goud é substance er gurionnéeu comprênét én-ou. En ol scianceu ag er béd e zou nitra é comparage d’en Doctrin a salvedigueah e gavamb ér Symbol.\nArt. I. Me grèd é Doué en Tad ol-Buissant, Crouéour d’en Nean ha d’en Doar.\nMe grèd é Doué ; de larèt-è, me mès ur gredèn ferm hac assurét é hès un Doué, me laq én-ou me ol confiance, ha m’er seèl èl me ol vad ha me ol heurustæt.\nDoué-zou un isprit infinimant parfæt ; rac n’en dès quet a gorv, ha rac m’en dai infini én é ol parfætioneu : ne fehèmb quet er gùélèt guet deulagad er horv, na cavouét nombr na fin d’é barfætioneu.\nDoué-zou éternel ; rac biscoah commancemant n’en dès bet, na birhuiquin fin n’en devai.\nDoué-zou hemb changemant ; de larèt-è, a ol éternité é ma bet er péh mei bermen, ha birhuiquin é vou. Er péh-ç’ou bermen én é chonge hac én é volanté, e zou bet a ol éternité, ha birhuiquin é vou.\nÉ vrastæd e zou hemb muzul ; rac m’en dai antiér é quemènt tra-zou, hac antiér é pebparti a guemènt tra-zou : n’en dai comprênét é léh er bet ; ha quemènt tra-zou e zou comprênét én-ou.\nDoué-zou infinimant just : é volanté hac é ævreu e zou perpet santel ha just. Ean e recompance er vertu hac e buniss er vince ; ha goudé m’en dès chervigét tehou er-ré fal èl benhuéguér eid accomplissein é zesseinneu, ean e ziscarg ar nehai é vangeance eit ou funissein ag en drougueu ou dès groeit d’er-ré just. Ne faut quet bout souhét mar lausq Doué en dud impi de vihuein d’ou chonge ha d’obér ou fantazi ; rac ean e ouair sur n’achappeint quet a dré é zeourn mar dalhant mat d’en offancein, hac ean e eèll, a pe garou, ou funissein pé ér béd-men, èl m’en dès groeit mar a uéh, pé ér béd-aral, ma ne hum gonvertissant quênd er marhue.\nDoué-zou infinimant mat ; de larèt-è, Doué-zou er vadeleah memb, hac e scuil hemb-cèss é vadeleah ar en treu crouéét. Dré un éffæd ag é vadeleah en en dès crouéét en Nean, en doar ha quemènt tra-zou én-ai : dré un éffæd ag é vadeleah en ou honserv hac é pourvai é zobérieu de bep-unan. Dré un éffæd ag é vadeleah é ta bamdé en heaul de rein splandér d’er ré fal quer clous èl d’er-ré vad, hac é couéh er glàu é parqueu er péhour quer dous èl é ré en dén just. Dré un éffæd ag é vadeleah é vag hur horveu, hac é ra d’hun ineanneu er secourieu necessær eid arrihue él lehuiné ag en Nean. Dré un éffæd ag é vadeleah en hur souffr ar en doar deusto d’hur péhedeu, hac en hur gorto d’obér pénigèn. Gùir-è é hès tud péré n’en dint ( haval vehai) ar en doar meid eit bout malheurus : mæs ne faut quet credein eit quemènt-ce n’en dès Doué madeleah er bet eid er-ré e lausq èl-ce d’andur : réd-è é contrel considérein é homb ol péherion, hac é véritamb hoah hilleih mui eit n’hun n’ès d’andur. En dud-ce e seèllamb èl malheurus, e zou crouéét eit bout heurus de virhuiquin én Nean, mar carant profittein ag er græceu e ra Doué dehai. Ul lod-vad a nehai en dès méritét mil-gùéh en ihuern, ha neoah Doué e ta dehai amzér ha moyand d’obér pénigèn. Anfin n’en dès dén quer malheurus ar en doar, ne jouiss ag ur gonsolation-benac ; ha n’en dai quet éstrange gùélèt peurerion é vihuein coutantoh hac heurussoh guet ou miser, eid ul lod-vad a dud pihuiq guet ou madeu.\nMe grèd é Doué en Tad. Bout-ç’ou tri-Person é Doué ; mæs en tri-Person-ze ne rant meid un Doué hemb quin, rac n’ou dès ou-zri meid ur memb natur hac ur memb divinité, péhani n’eèll quet bout dispartiét na partagét. Hennéh-è Mistèr en Drindèd Santel. En Tad e zou er hettan Person, er Mab e zou en eil, hac er Speret-Santel en drïvet. Peb-unan ag en tri-Person-ze e zou Doué : quer bras, quer puissant, quer coh, quer parfæt-è en eil èl éguilé : ingal ind é peb-tra ; ha neoah ne rant meid un Doué hemb quin. Rac en Tad er hettan Person, doh hum gontamplein a ol viscoah, e angeandr ur Mab péhani-zou ur memb Doué guet-t’ou hac e zou é pep-tra quemènd èl d’ou ; en Tad er hettan Person, hac er Mab en eil Person ; n’eèllant quet boud ur momant hemb hum garein, hac ag er garanté-ze é ta er Speret-Santel, péhani-zou Doué èl en Tad hac er Mab, hac en dès er memb natur guet en eu-Berson-ze.\nEn Tad ol-Buissant. De larèt-è, n’en dès nitra impossibl de Zoué, hac é heèll gobér ol er péh e gar. Eit bout larét ag en Tad é ma ol-Buissant, n’en dai quet larét n’en dai quet ol-Buissant en eu-Berson-aral : rac dré m’en dint ingal é peb-tra, hanni a nehai ne ra nitra, ne rè ehue en eu-aral.\nCrouéour d’en Nean ha d’en Doar. Crouéein e zou gobér un dra-benac a nitra. N’en dès meit Doué e eèll gobér quemènt-ce ; hac én éffæd ean en dès groeit a nitra en Nean, en doar hac ol quemènt tra-zou én-ai. En œvr caër-ze n’en dès coustét tehou meid ur gonz : Ean en dès larét, ha quentéh é mant bet groeit. (Leinet er guettan Figur a Histoër en ancién Testamand).\nBout-ç’ou ardro huéh-mil-vlæ a p’en dès Doué crouéét er bèd, ha n’en dès meit-t’ou e ouair peguèhæd é teli hoah padein. Deusto ma heèllai gobér en ævr caër-ze én ur momand, er Scritur e verche é laquas huéh-dé d’er gobér, hac é reposas er seihvet dé ; non pas ma hoai fatiquét é crouéein er béd ; mæs eit rein demb d’antand é cessas er seihvet dé a grouéein, hac a oudé n’en dès groeit espece nehué er bet, penaus-benac ma conserv dalh-mad er-ré en dès crouéét.\nHun Eutru. Jesus-Chrouist revè mei Doué, e zou Mæstr general drès quemènt tra-zou : mæs ean-zou hoah dré un droæd particuliér hun Eutru hac hur Mæstr, rac m’en dès hur prenét dré er bris ag é Oaid précius. Rac-ce a pe gonzamb a Zoué, ni e lar é general en Eutru ; mæs a pe gonzamb a Jesus-Chrouist, ni er galhue hun Eutru.\nArt. III. Péhani zou bet conceuét dré er Spéret-Santel, gannét ag er Uéries Glorius Vari.\nPéhani-zou bet conceuét : Jesus-Chrouist e zou é gurionné Doué èl é Dad, hac é gurionné Dén èl-omb : de larèt-è, quemérét en dès ur horv hac un inean haval doh hur ré-ni, hemb cessein a vout Doué : guemérét en dès ehue guet er horv-ce hun ol infirmitéeu, nameid er péhet, en ignorance hac en inclination d’en droug. Bout-ç’ou enta dihue-natur é Jesus-Chrouist, en natur a Zoué hac en natur a Zén, péré eit bout int joéntét assambl én ur memb Person, e chom neoah distinguét en eil-doh-éguilé. Rac-ce n’en dès é Jesus-Chrouist meid ur Person, péhani-zou Mab-Doué, ingal é peb-tra guet é Dad, ha péhani guet en Tad hac er Speret-Santel ne ra meid un Doué hemb quin hac ur memb Doué. En union-ze a zihue-natur distinguét é Jesus-Chrouist e zou caus ma larér en en dès Doué souffrét, é ma marhuét, é ma resuscitét ; hac é ma en Dén Mab-Doué, é ma Doué. Mæs n’eèllér quet larèt é ma bet conceuét en Tad hac er Speret-Santel, en ou dès andurét, mant marhuét, rac n’ou dès meid ur memb natur guet er Mab, péhani-zou bet én éffæd conceuét, en dès andurét hac e zou marhuét : rac n’en dai quet doh Person en Tad na doh Person er Speret-Santel é ma bet joéntét en natur a Zén ; mæs doh Person er Mab hemb quin. Er Mab hemb quin en dès hum hroeit Dén ; ha non pas en Tad, nac er Speret-Santel. A pe larér hoah é ma disquênnét Mab-Doué ag en Nean eit hum obér Dén aveid-omb, ne faut quet credein en en dès qùitteit en Nean na cessét a voud én Nean. Quemènt-ce n’en dai meid ur fæçon de gonz, eit rein demb d’antand en en dès hum joéntét ar en doar doh en natur a Zén, doh péhani ne oai quet joéntét a quênt. Er Mistèr-ze-zou hanhuét Mistèr en Incarnation.\nE zou bet crucifiét. Er marhue doh er Groès e oai en infaman tourmand én amzér-hont, hac e oai reservét d’er brassan torfæterion. Jesus-Chrouist péhani e eèllai paiein hur rançon dré en distérran ag é actioneu, en dès vènnét andur en tourmant méhus-ce, èl pe vezai bet un torfætour infam, ha bout tachét doh ur Groès itré deu lair, eit discoein gùel pèh quer bras-è en Doué de béhani é rai satisfaction eid-omb hac én hul léh, pèh quen énorm-è er péhet a gaus de béhani é handurai, pèh quer pihuiq-è er satisfaction e rai eit hur péhedeu, ha pèh quen istimabl-è er bris ag er graceu e véritai demb. Er Mistèr-ze e hanhuér Mistèr er Rédamption. Quemènt-græce hun nès ér béd-men, ha quemènt-mad e espéramb ér béd-aral, e receuamb dré vériteu é vuhé, é Bassion hac é varhue, a béhani é ramb el lid canvéus Gùinèr er Groès.\nMarhuét. Marhue Jesus-Chrouist e zou arrihuét èl hani en dud-aral, de larèt-è, dré en disparti ag é inean a-zoh é gorv. Mæs en natur divin e chomas perpet joéntét doh en inean ha doh er horv. Marhuét-è eit péhedeu Adam hac Eve, hac eit ré en ol dud. Groeit en dès satisfaction antiér eid en ol péhedeu deja commettét, hac e vou hoah commettét beèd er fin ag er béd. Mæs eit quemènt-ce, en ol ne receuant quet er fréh ag é varhue, é-mé er Honcil a Trante ; ha n’en domb quet exant a obér pénigèn ; a p’en d’ai gùir n’en domb lodêq én é vériteu meit revè er boén e laquamb d’obér satisfaction de Zoué eit hur péhedeu. Requis oai demb ma vezai deit Jesus-Chrouist ar en doar d’obér satisfaction aveid omb : rac mab-dén ne oai quet capabl d’obér de Zoué ur satisfaction dign eid en offance groeit d’é vajesté infini. Doué e oai libr de bardonnein demb hur péhedeu, hemb goulèn satisfaction er bet ; mæs é justice ne vai quet bet coutantét, ha ne oai meid un Doué groeit Dén capabl d’hé houtantein.\nE zou disquênnét d’el Limbeu. Goudé marhue Jesus-Chrouist, é inean dispartiét a zoh é gorv, e zisquênnas d’el Limbeu eit delivrein ineanneu en dud just e oai inou doh er gortoz. El Limbeu e oai ul léh idan en doar, é péhani é reposai ineanneu en dud santel-hont péré-zou bet fidelloh de chervige Doué quênt Donnedigueah Jesus-Chrouist, eit n’en dai bermen en darn muyan ag er Grechénion, ha péré e ortai guet hirreah ma vezai deit Jesus d’ou delivrein ha d’ou hass guet t’ou é triomfl d’en Nean, a béhani é hoai chairrét en or doh en dud, beèd que n’en devezai Jesus-Chrouist hé digueorét dré é varhue. Ne ouiamb quet sur hac ean e zelivras ehue er-ré é andurai poénieu tamporel ér Purgatoër : mæs goud e ramb sur ne zelivras quet er-ré condannét d’er poénieu éternel ag en ihuern ; rac n’en dès remission er bet eid er-ré-ze. Brassæd é teliai bout joé en ineanneu-hont a pe arrihuas Jesus-Chrouist d’ou visitein !\nE zou montét d’en Nean. Jesus-Chrouist goudé é Resurrection e chomas hoah ar en doar durant deu-uguênt-dé, hac e aparissas liès d’é Apostolèt, eit discoein splann dehai é hoai resuscitét, eit ou honsolein hac ou instrugein. D’en eu-uguêntvet-dé ean e ordrénas tehai perdêg en Aviél partout dré er béd, hac e hratas tehai er Speret-Santel guet assurance é vezai bet guet é Ilis beèd er fin ag er béd, hac en en devai hé honduiét a lein en Nean. Nezè ean ou hassas guet-t’ou ar er Manné-Olivèt : inou ean e ras tehai é vénidiction, hac e sàuas d’en Nean én ou fresence. Ag er Mistèr-ze é ra en Ilis el lid triomflus Rieu en Asçansion. Jesus-Chrouist n’en dès quet manquét d’é bromèss : rac eit boud ean montét d’en Nean, ni e ouair é ma hoah guenemb ar en doar én ur fæçon invisibl : rac é ma én éffæd hac é gurionné ér Sacremand adorabl ag en Autær ; e ma guet é Ilis ha guet peb-Fidel dré é hræce hac é brotection spécial. (Histoër en Testamand nehué Figur LXI).\nHac azéét én tu diheu de Zoué... Doué-zou ur pur Isprit hemb corv ; rac-ce n’en dès na tu diheu na tu clei. Er Speret-Santel eit hum obér doh hur speret goann ha ponnér, en dès impléét conzeu figurét eit rein demb d’antand penaus Jesus-Chrouist avèl Doué, e jouiss én Nean ag er memb puissance hac er memb gloër a béré e jouiss é Dad éternel, hac avèl Doué ha Dén, é ma sàuét drès en ol treu crouéét d’en ihuellan rang arlerh Doué. A pe fal demb inourein unan-benac, ne gavamb quet gùel léh de rein dehou, eit el laquad de chouquein én tu diheu d’er mæstr ag en ti. N’en dai quet larèt eit quemènt-ce é ma Jesus-Chrouist azéét én Nean quêntoh eid én é sàu, mæs larét-è amen é ma azéét, eit merchein demb en en dès acomplisset hac achihuét tout er péh en doai d’obér eit hur redamption ; just-èl mei merchét é Acteu en Apostolèt en er gùélas S. Stevan én é sàu én Nean, eit discoein demb é ma dalh-mad é zeulagad digueor ar é Ilis, hac e ma prest perpèt d’hé assistein ha d’hé secour.\nA inou e tei de jugein. Jesus-Chrouist péhani-zou bermen é lein en Nean, e vou gùélét un dé é tonnèt lén a hloër eit jugein en-ol dud assamblét én ur memb léh, ha rein de bep-unan er péh en devou méritét dré é ævreu mat pé droug. N’en dès meit Doué en dès en droæd de jugein en dud : mæs Jesus-Chrouist, dré m’en dai hun Eutru rac m’en dès hur prenét dré er bris ag é Oaid précius, en dès ehue receuét er bouvoër d’exelcein é hunan er Jugemant-ce én ur fæçon splann ha sansibl ; ha rac-ce é ma larét é tei en achémand ag er béd de jugein er-ré vihue hac er-ré varhue. Mæs opèn er Jugemant general, ni e ouair é hès hoah ur Jugemant particuliér, péhani e hum hroa ér momand ma varhue peb-unan : de larèt-è, ni e grèd ferm guet en Ilis penaus, quentéh èl ma vai dispartiét un inean a-zoh hé horv, é compariss dirac Doué, eit receu en arrest a hé bonheur pé malheur éternel ; hac er Jugemant general ne changeou nitra ér santance prononcét é Jugemant particuliér peb-unan. Doué ne rei enta er Jugemant general meid eit difforh publiquemand é serviterion fidel doh é enemisèt, eit recompancein, pé punissein en dud én ou horv quer clous èl én ou inean, hac eit crésquein gloër er Sænt ha tourmand er béherion, revè m’ou devou méritét en eil-hac-éguilé. (Leinet er bempet Chapistr ag er Reflexioneu ar er pedair fin dehuehan).\nEr-ré vihue hac er-ré varhue : de larèt-è, er-ré-zou marhuét a oudé er hommancemand ag er béd, hac er-ré e varhuou quênd en amzér-hont ; hac er-ré e vou hoah bihue nezè ar en doar. Ne fehai bout nitra paud blaouahussoh eid er péh en dès larét Jesus-Chrouist e arrihuou nezè. En dud e séhou guet scontt ag ér malheurieu a béré é vou menacét er béd. Er béherion e bedou er mannéeu de gouéh ar nehai ha d’ou golein. En drougueu e gouéhou ar en dud impi, e vou eit-t’ai èl un ihuern commancét ; mæs chervige e reint de burifiein en dud just, ha de grésquein ou honfiance é misericord ou Juge. A pe vou arrihue en dé hac en ær ag er Jugemant, ha m’en dou en Ælèt sonnét guet hou zrompetteu, er-ré varhue e resuscitou hac e hum assamblou ag er puar-horn ag er béd él léh déstinét eid er Jugemant. Gùélét vou Jesus-Chrouist é tésquên ag en Nean guet ur bouvoër hac ur majesté hemb par, ha tro-ha-tro dehou en Ælèt hac er Sænt. É Apostolèt, revè er promèss en dès groeit tehai, e vou chouquét guet-t’ou eit jugein er béd. Nezè é vou digueorét el livr ag er houscianceu, ha ne chomou nitra cuhét : disoleit vou ol actioneu en dud, hac éxaminét veint perhuéh. Arlerh en Ælèt e zifforhou er-ré fal doh er-ré vat : er-ré vad e vou laqueit en tu diheu de Jesus, hac er-ré fal én é du clei. Nezè er Juge souveræn é larou d’er-ré e vou én é du diheu : Deit hui, péré zou bet béniguét guet me Zad, quemérét position ag er Ranteltah e zou bet preparét teoh ag er hommancemand ag er béd. Arlerh ean e larou d’er-ré e vou én é du clei : Peèlleit doheign tud meliguét, quêret d’en tan éternel e zou bét préparét d’en diaul ha d’é ælèt. Quentéh er-ré men e yei d’en tourmanteu éternel, hac er-ré just e yei guet Jesus-Chrouist d’er joyeu éternel.\nEn Ilis Santel. En dud lourd a speret, a pe gleuant conz ag en Ilis, e antand en Tampleu santel é péré en hum assambl er Fidelèt eit pedein. Mæs n’en dai quet honnéh-è er senéfication en dès er guir Ilis é Symbol en Apostolèt. Petra-è enta en Ilis ? rac n’en dès meid unan veritabl. En Ilis e zou un assamblé a Fidelèt Crechénion, péré-zou aliét dré er profession ag er memb Fé, dré en usage ag er memb Sacremanteu, ha dré en aboeissance d’en dud a Ilis ou Bugulion spirituel : n’eèllér quet bout salvét ér mæz ag en assamblé-ze ; streàuét-è partout dré er béd, ha padein e rei beèd er fin ag er béd : er pèn a nehi n’eèll quet bout gùélét, e zou Jesus-Chrouist, hac er pèn e eèll bout gùélét, e zou hun Tad santel er Pab, Viquel Jesus-Chrouist ar en doar.\nÉn éxplication-ze ag en Ilis é cavér en ol armage necessær eit combattein ha feahein er faus doctorèt, péré e assai hadein un doctrin-benac nehué ér Gréchéneah : quêstion-è enta a hé homprenein erhad.\nN’en dès meid un Ilis veritabl ; rac er Fidelèt péré e gompos en assamblé-ze, ne rant ol meid ur horv ; n’ou dès ol meid ur memb pèn, ur memb isprit, péhani e ra buhé de tout er horv, ha de beb-mambr bihue ag er horv ; n’ou dès ol meid ur memb Fé, ur memb Espérance, hac er memb madeu spirituel. N’endai ehue meid én assamblé-ze é rantér de Zoué en inour e zou deliét tehou. Mæs pihue e hanhuér Fidelèt Crechénion, pé autremant, petra-zou requis eit boud ag en Ilis ? Hanhuein e rér Fidelèt Crechénion er-ré-zou badèét, e grèd, hac e ra profession ag en Doctrin a Grechéneah : hac èl-ce eit boud ag en Ilis, réd-è bout badèét, ha gobér profession a gredein é Jesus-Chrouist, hac ol er péh en dès ansaignét ha revelét d’en assamblé-ze. A pe laramb n’eèllér quet bout salvét ér mæz a nehi, ni e antand penaus er-ré ne rant quet profession ag er memb Fé, pé n’en dint quet lodêq én usage ag er memb Sacremanteu, pé n’aboeissant quet d’er Vugulion spirituel, er-ré-ze-zou ér mæz, ha n’eèllant quet bout salvét. Rac-ce en apostadèt, de larèt-è, er-ré e renonci de Jesus-Chrouist ha d’é Zoctrin, hac en héritiquèt, de larèt-è, er-ré en dès santimanteu particuliér ar certæn poéndeu ag er Fé hac e refus sèntein doh en Ilis, penaus-benac ma rant profession a gredein é Jesus-Chrouist, hac a héli é Zoctrin, er-ré-ze-zou ér mæz ag en Ilis ; rac n’en dint quet aliét guet er Fidelèt Crechénion dré er professton ag er memb Fé.\nEr béherion péré n’en dint quet excommuniét, e zou mambreu d’en Ilis ; rac Jesus-Chrouist e ansaign demb én Aviél é hès é assamblé er Fidelèt ar en doar, plous ha gran mat, tud vat ha tud fal, ha ne veint difforhét meid én achémand ag er béd, a pe zei de rein de beb-unan revè é ævreu.\nSantel Catholiq. A guemènd en dès hum vèllét bet-ha bermen a hadein é-mésq er bobl ur faus doctrin-benac, n’en dès bet quasi hanni n’en dès brudét é hoai degassét guet Doué eit difari en Ilis. Ol en ou dès hum vantét gùéh-t’er-uéh é hoai ou assamblé ind oai veritabl Ilis Jesus-Chrouist, ha ne vai bet hanni salvét a guemènt n’ou héliai quet. En darn muyan, eit cavouét æssoh en tu de drompein er bobl, en dès larèt ne glasquènt meit gùellad er Religion ha creihuad en Aviél. Er fal Grechénion, péré-zou scuéh guet Lezèn Jesus-Chrouist, ne zezirant quet gùel eit cavouét unan-benac e ansaignou dehai ur Religion d’ou guis ha fantazi. En dud ignorant, péré-zou perpet prest de guemér er plæg é assaiér rein dehai, e rid arlerh en treu nehué, hac e gav ur blijadur vras é cheleuèt er-ré hé lar caër dehai eit ou zrompein. Mæs ind e zeliehai goud penaus Ilis Jesus-Chrouist ne change quet, hac en hi dès puar-caractær péré hé disting doh en ol assambléieu-aral, péré e hum vantt gùéh-t’er-uéh a vout veritabl Ilis Jesus-Chrouist. Rac n’en dès meid en Ilis Romæn e zou Unan, Santel, Catholiq hac Apostoliq.\nEn Ilis-zou Unan ; rac en ol mambreu péré hé hompos, n’oa dès meid ur memb pèn, péhani zou Jesus-Chrouist, ha péhani en dès reit de S. Pierr, ha d’en ol Pabèt ar é lerh, un otorité spirituel ar beb-Éscob hac ar beb-Fidel. Rac-ce hun Tad santel er Pab, Viquel Jesus-Chrouist, e zou Bugul er Vugulion ha Bugul en devèd. Peb-Éscob guet é zevèd e form ul lod ag en Ilis general ; hac en ol Fidelèt guet ou Bugulion, e zou aliét guet hun Tad santel er Pab dré er memb creden, dré er memb espérance, dré er memb Doctrin, dré er memb Sacremanteu ; ha ne rant ol meid ur memb corv.\nEn Ilis-zou Santel : rac n’en dès meid én assamblé-ze é rantér de Zoué en inour e zou deliét tehou ; rac Jesus-Chrouist er pèn a nehi, e zou santel hac er vamèn ag en ol santeleah ; rac ne grèd na ne ansaign meid en Doctrin santel hi dès désquét guet hé Mæstr divin : rac ul lod-vad a hé mambreu e zou santel, hac ér mæz a nehi n’en dès quet a santeleah nac a salvedigüeah : rac conduiét-è perpet dré er Speret-Santel, péhani e ra dehi n’eèll quet hum drompein nac aprouvein er gorruption. Remerquet erhad é hès én Ilis deu-rum tud ; devèd ha Bugulion : d’er Vugulion-è ansaignein ; ha d’en devèd-è cheleuèt hac aboeissein. D’er Vugulion en en dès Jesus Chrouist larét : Quêret, ansaignet quement Nation-zou, ha badèet ind é Hanhue en Tad, hac er Mab hac er Speret~Santel : é-hon gueneoh bamdé beèd en achemand ag er béd : ha d’en devèd en en dès larét : En n’emb ne cheleuou quet en Ilis, e zeli bout trætét èl ur Payan hac ur péhour publiq. Mæs remerquet hoah penaus n’en dai quet d’hun Tad santel er Pab hemb quin, na de beb-Éscob é particuliér, mæs d’er horv general ag er Vugulion spirituel en en dès hun Salvér grateit é assistance eit ne hum drompeint quet. Rac er Pab deusto ma talh én Iiis er hettan rang a inour hac a otorité, ha m’en dès berh ar beb-Éscob hac ar beb-Fidel, n’en dai quet exantoh a hum drompein eid un aral. Mæs ur uéh ma hum accord en nombr brassan ag en Éscobèt guet hun Tad santel er Pab de zoug ur Jugemand ar un articl pé affær-benac, ne vai quet mui moyand de reculein, hac obligét-è peb-Fidel de sèntein doh er Jugemant-ce, idan boén a ziaboeissein d’en Ilis. Honnéh-è en Ilis, péhani-zou assistét guet er Speret-Santel, ha péhani n’eèll quet hum drompein.\nEn Ilis-zou Catholiq : rac ag er hommancemand ag er béd ul lod-vad a dud en dès gorteit guet hirreah Donnedigueah hun Salvér, en dès espérét én-ou hac en dès bihuét paud santelloh eit ne ra bermen en darn muyan ag er Grechénion. En dud-hont e oai, én ur fæçon, ag en Ilis en dès établissét Jesus-Chrouist, hac e badou beèd er fin ag er béd. En Ilis-zou hoah Catholiq, rac m’en dai streàuét partout dré er béd. Én èffæd n’en dès canton ar en doar ne gavér inou Fidelèt Catholiq ; hac ol er vugalé badèét é-mésq en Héritiquèt ha Sysmatiquèt, e zou gùir mambreu d’Ilis Jesus-Chrouist, beèd quene za dehai cousantein ag ou vat volanté d’en Héresi pé d’er Sysm.\nCaër en devou en Héritiquèt crial ha hum vantein peb-unan d’é du, é ma ou assambléieu-è veritabl Ilis Jesus-Chrouist : jamæs ne ziscoeint é mant Unan, Santel, Catholiq hac Apostoliq. Penaus é vehènt ind Unan, durand ne hum accordant itré-d’ai, meid eit ravagein en Ilis Romæn ? Penaus é vehènt int Santel, durand ma tigueorant en or d’el libertinage ha d’er gorruption ? Penaus é vehènt int Catholiq, durand n’en dint streàuét meid én ur horniq-bro-benac, lod-én ur hanton, lod én ur hanton-aral ? Goud e rér pegource en ou dès commancét, ha ne chom mui trace er bet ag ul lod-vad a nehai. Én éffæd n’en dès Héritiq er bet ne vehai eèllét temall dehou er péh e larai Tertulian d’er-ré ag é amzér : » A be-ban é hoh-hui deit ? Déh pé en dé quênt, ne oai rontt er bet a hanah. » Penaus é vehènt-ind Apostoliq, durand ne rant meit dispèn ha fondein er péh en dès groeit en Apostolèt ? A berh pihue è mant int bet degassét ? Quênt mei parissét Luther én Allemagn ha Calvin é France, mèn é hoai er Brotestantèt ? A berb pihue en en dès Luther ha Calvin receuét er bouvoër de berdêg ou lezèn ?\nN’en dès enta meid en Ilis Romæn e eèll hum hlorifiein a voud Unan, Santel, Catholiq hac Apostoliq. Hé hanhuein e rér Romæn, rac er pèn visibl a nehi e zou hun Tad santel er Pab, Éscob a Rom hac Héritour d’er hettan rang a otorité hac a inour en doai reit Jesus-Chrouist de S. Pierr drès en Apostolèt-aral, de béré en en doai reit ehue é otorité eit streàuein é Ilis partout dré er béd. En Apostolèt en dès instrugét ha cassét Éscobèt, de béré en ou dès reit er haractær hac en otorité ou doai receuét guet Jesus-Chrouist : en Éscobèt-ce en dès reit er memb caractær, hac er memb otorité d’er-ré-zou deit én ou léh, hac èl-ce en Ilis e bad a rum-de-rum, hac e badou perpet guet er memb caractær hac er memb otorité hi dès receuét guet Jesus-Chrouist dré zeourn en Apostolèt. Ne oulennamb bermen guet enemisèt en Ilis meit ma tiscoeint temb ehue en ou dès én ou assambléieu ur rangèn a Éscobèt, péré en devou receuét a zourn de zourn ou haractær hac ou fouvoër guet en Apostolèt. Eit hum sauvein ag en temall-ze e rér dehai, ind ou dès cavét de larèt é ma d’er bobl é tegouéh rein ou otorité hac ou mission d’en dud a Ilis. Mæs ind e zeliai considérein penaus un otorité spirituel, èl mei hani en Ilis, n’eèll quet couéh itré deourn er bobl nac en dud carguét ag en affærieu tamporél. Er bobl e eèll goulèn ha presantein ; mær en Ilis hé hunan en dès en droæd de rein d’é Ministrèt caractær, otorité ha mission ; ha pihue benac e antréehai ér hargueu ag en Ilis dré un or-aral, e vehai un intru hac ul lair, é mé Jesus-Chrouist.\nEr Grechénion péré-zou ér stad a béhet marvel, n’en dint quet lodêq ér memb fæçon én avantage-ze, penaus-benac m’en dint participant én ul lod-vad a dreu é Communion er Sænt. Rac en union e gonservant guet en Ilis, ou dalh perpet én ur stad ma heèllant profittein ag er Pedenneu hac ævreu mad e rér én Ilis, ha méritein guet Doué dré secour er-ré-ral, er græce de hum gonvertissein. Ur péhour e zou èl ur mambr marhue, mæs aliét-è neoah guet en Ilis dré er profession ag ur memb Fé, hac ag ur memb Espérance, dré en aboeissance exterior d’er Vugulion spirituel, ha dré en droæd e gonserv de vout lodêq (mar car) ér memb Sacremanteu. Brassoh-è hoah é avantage eit hani er-ré-zou absolumant forhét dré en excommunication-vras a Gommunion en Ilis. Rac er-ré-ze n’ou dès mui lod er bet ér madeu spirituel ag en Ilis. Haval int doh bugalé dissènt en dès ou zad hac ou mam déshèritét ha forbannét ag ou hompagnoneah. Mæs èl ma conservant perpet er Vadiènd ou dès receuét, en Ilis e gonserv ehue un droæd ar nehai, hac e eèll (mar carant) rantein dehai er péh hi dès lamét guet-t’ai.\nRemerquet erhad penaus er Gommunion-ze e zou itré er Fidelèt. Ne achihue quet guet er vuhé-men : padein e ra hoah ér vuhe-aral ; ha n’en dès meid er-ré dannét n’ou dès lod er bet én-hi. Rac en Ilis e uélamb ar en doar, n’en dai meid ul lod ag un Ilis generaloh, péhani e gomprèn ol mambreu Jesus-Chrouist, de larèt-è, en ineanneu e zou én Nean, er-ré e andur ér Purgatoër, hac er-ré-zou hoah ar en doar. Bout-zou un union hac ur Gommunion sterd itré en tair-assamblé-ze ér fæçon-men : en hani-zou én Nean e oulèn guet Doué græceu ha secourieu eid en hani-zou ar en doar, ha delivrance pé soulagemand en hani-zou ér Purgatoër. En assamblé-zou ar en doar, e bèd ehue eid en hani-zou ér Purgatoër, e fourniss a hé lod de hloër en hani-zou én Nean, dré er pratiq ag en ævreu-mat ha dré er Sacrifice santel e offr de Zoué én hé inour : hac en assamblé-zou ér Purgatoër, e receu secour ha soulagemant guet en hani-zou én Nean, ha memb guet en hani-zou ar en doar.\nHanhuein e rer en assamblé ag en Nean, en Ils triomflus, rac m’hi dès douguét er victoër ar enemisèt hur salvedigueah, ha ma triomfl guet Jesus-Chrouist én é hloër. Hanhuein e rér en hani ag er Purgatoër, en Ilis é souffrance, a gaus d’er poénieu e andur eit gobér satisfaction de Zoué. Hanhuein e rér en hani-zou hoah ar en doar, en Ilis é brizél, a gaus d’er brizélieu e ra dehi bamdé er goal-speret, er Juivèt, er Bayannèt, en Héritiquèt, er Sysmatiquèt, hac er fal Grechénion. En diaul e ra mil-tro eid assai trompein ha corromplein er Fidelèt : en Huguenaudèt e hum laq de unan guét er goal-speret eit ravagein en Ilis : er fal Grechénion hé disinour dré ou modeu hac ou buhé corromplét : caus int m’en dai blasfæmét Hanhue santel en Eutru-Doué é mésq en dud hemb Fé ha hemb Religion, péré e gav de larèt n’en dès quet mui a santeleah ar én doar, hac en en dès Jesus-Chrouist abandonnét é Ilis : er goab hac en disprisance e rér ag en devotion, e zistro ul lod-vad a chervige Doué : er goal exampleu hac er scandal e gorrompl en dud youanq : er honseilleu fal hac er mêlationeu e rér de vodeu ha custumeu er béd, e antretèn er béherion ér goal hènd ; ha contraignét vér d’avouéein é vou bihan en nombr ag er-ré salvét ha bras en nombr ag er-ré dannét. (Leinet en nàuvet Chapistr ag er Reflexioneu ar er pedair fin dehuehan).\nGoudé er marhue, péhani-zou un disparti ag en inean a zoh er horv, hac e arrihuou guenémb prestoh eit ne chongeamb, hur horveu e retournou de zoar hac hun ineanneu e gomparissou dirac Doué eit bout jugét. (Leinet er buarvet Chapistr ag er Reflexioneu ar er pedair fin dehuehan). Mæs hur horveu ne chomeint quet birhuiquin én doar : rac dé er Jugemant general é resusciteint, eit bout lodêq é bonheur, pé é malheur éternel hun ineanneu. Rac-ce dré er Resurrection general ag er hiq ni e antand é tènnou Doué ag er peudr hac ag er gorruption, er memb corv hac er memb quiq hun n’ès bermen, hac é tei hun ineanneu de hum joéntein doh hur horveu, ha jamæs separation ne vou mui itré d’ai.\nOl é resuscitehèmb, é-mé S. Paul ; mæs boud-e vou quêmb itré en dud just hac er béherion. Er-ré e varhue érstad a béhet marvel, e resuscitou eid bout malheurus durand un éternité, hac eid andur én ou horv hac én ou inean tourmanteu horribl ha continuel : ou horveu e vou lous, eahus ha blaouahus de uélèt. Mæs er-ré e varhue ér stad a græce Doué, e resuscitou éit bout heurus de virhuiquin : ou horveu e vou splann ha ligûernus èl er stirèt ; ne veint mui chugét na de gorruption na de zroug er bet ; quer scan veint ma passeint én ur momand ag ul léh d’en aral ; quer sontil veint ma træzeint hemb poén erbet en treu calettan, ha ne vou nitra capabl d’ou arrest. Ne vou meid er-ré e vou bet santelemant cruel doh ou horv ér béd-men hac en devou bet ur marhue mat, e vou lodêq én avantageu-ze. Rac er-ré en dou mignonnét ou horv ha reit dehou é ol coutantemant, e cessou ag er momand ag ou marhue a vout mambreu d’en Ilis, hac a-nezè é hantréeint é assamblé en diaulèt. Jesus-Chrouist en dès reit demb splann d’antand é vou hénnen vou en nombr brassan, a p’en dès larét é ma franq en hènd e gondui d’en dannation, hac é hès paud e guêrh en-ou.\nNe fehèmb quet gobér gùel, a pe laramb en articl men ag er Symbol, eit considérein a dost é homb crouéét ha laqueit ér béd eit hanàuein, carein, ha chervigein Doué, ha dré er moyand-ce gounid er vuhé éternel. Ma ne chongeamh quet ér vuhé-ze durand ma homb ar en doar, pé ma ne chongeamb én-hi meit diar scan, é homb én dangér a hé holl, ha ræzon e vehai d’hur seèllèt èl tud foll hac amoæt. Rac en ancoéh ag er bonheur-ze e zou pèn-caus de zannation en darn-muyan ag en dud, hac er vamèn ag ul lod-vad ag en drougueu e anduramb ér vuhé-men. Én éffæd, ne zougehèmb quet er beuranté, en disprisance, en anjulieu, er goal-gonzereah, nac en treu-aral guet péré é vemb poéniét ha chagrinét quel liès, pe gonsidérehèmb penaus en ol drougueu-ze e bass én ur momant, hac é heèllamb, dré en implé mad a nehai, méritein ul lehuiné, ur gloër ha madeu péré n’ou devou quet a fin.\n2.° A faute Adam. Er Fé e ansaign demb é crouéas en Eutru-Doué Adam hac Eve ér stad a hræce hac a innoçance, hac é heèllènt bout perpet heurus ér stad-ce, p’ou devezai carét. Pe vezènt bet dalh-mat fidel de Zoué, jamæs ne vezent marhuét ; mæs treménét vezènt ag el lehuiné tamporel d’el lehuiné éternel, eit péhani e hoènt crouéét. Doué en doai int laqueit ér Baraouis terrestr, hac e lausquas én ou disposition ol èr fréh e oai inou, nameid unan, a béhani é tihuènnas doh-t’ai daibrein idan boén a vout punisset ar en tache. En diaul, dré jalousi doh ou bonheur, e solitas hur hettan mam de zaibrein ag er frehèn dihuènnét doh-t’ai ; ha goudé m’hi doai daibrét, hi e ounias ar hé frièd d’obér èl-d’hi. Quentéh Doué ou hondannas, int hac ol ou bugalé ar ou lerh, de verhuel ha de vout dannét ma n’ou devezai groeit pénigèn. Dré ziaboeissance hur hettan tad é ma bet corromplét natur mab-dén, hac é homb chujét d’hur bout dalh-mat brizél doh hur goal inclinationeu, péré hun doug hemb cèss d’er péhet, ha péré-zou pèn-caus d’en afflictioneu ha clinhuedeu e gouéh ar-n’amb. Rac-ce mab-dén, péhani e oai bet crouéét guet parfætioneu tostiq haval doh ré en Ælèt, e zou deit dré en débordemant ag é galon, de vout haval doh el lonnèt hemb ræzon.\n3.° Ag er reparation en dès groeit Jesus-Chrouist a faute Adam. Ol é vezèmb chomét idan er bouis ag er gondannation-ze hemb espérance er bet a visericord, quenevè m’en dès Mab-Doué, en eil Person ag en Drindèt, hum hroeit Dén, eit gobér satisfaction eid-omb de justice é Dad, eit hur prenein ag er péhet hac ag en ihuern, dré er bris ag é Oaid précius. Méritét en dès temb græceu hilleih pihuiqueoh ha creihuoh eid er-ré e oai bet reit d’Adam ha d’Eve én ou stad a innoçance. N’en dès bet na ne vou jamæs hanni salvét, nameit dré é vériteu.\nAdtapet diwar « https://br.wikisource.org/w/index.php?title=Explication_a_Symbol_en_Apostolèt&oldid=83063 »\nKemmoù diwezhañ degaset d'ar bajenn-mañ d'an 5 Gen 2016, da 13:58.


Babig - Wikipedia\nUr babig en e wele\nAr ger babig (un anv e c'heller tostaat eus bébé e galleg, baby e saozneg pe c'hoazh babi e kembraeg) a ziskouez mab-den en oad izel.\nEr sevel babigoù e vez dispartiet kentoc'h ar re nevez-c'hanet (er miz kentañ), ar magadelled (eus ur miz betek daou vlez) ha da heul ar yaouankiz-yaouankañ a za betek penn-kentañ ar skoliata (kemmus hervez ar broioù).\nPeogwir n'eo ket gouest ar babigoù d'en em vagañ e vez alies roet bronn dezho, met aliesoc'h-aliesañ e vez erlec'hiet laezh fardet a-ratozh-kaer ouzh laezh ar vamm. Mare an dizon eo ar mare ma paouezer da vagañ ar babigoù dre laezh hepken, pa dro ar magadelled da vugale.\nAdtapet diwar « https://br.wikipedia.org/w/index.php?title=Babig&oldid=1813440 »\nKemmoù diwezhañ degaset d'ar bajenn-mañ d'an 8 Kzu 2018, da 22:49.


Takad Norte Chico, war aodoù-kreiz ar Perou, a zo anezhañ unan eus ar c'hwec'h lec'h bet renablet evel kleuzeurioù sevenadurezh, er bed a-bezh. Met peseurt mod oa bet krog an traoù ?\nArkeologourien a zo a soñj dezho he dije gellet ar sevenadurezh-se mont war-raok a-drugarez d'ur bevañs diwar vor, kentoc'h eget diwar labour an douar. Enebiezh zo bet gant arkeologourien all o deus kinniget ur vartezeadenn gontrol : pouez an takadoù labour-douar eo a vije bet dioutañ da gentañ, produktourien kotoñs en o zouez hag evit brasañ niver anezho.\nStart eo krennañ an traoù, rak pa 'z eus ezhomm eus kotoñs evit gwiadiñ ar rouedoù pesketa, ez euz ezhomm da gaout pesked ivez evit magañ al labourerien-douar. Neuze 'ta, petra voe da gentañ gant Norte Chico, vi pe labous ?\nPadelezh 51 mn


Pajenn:Morvan - Buez ar Zent, 1894.djvu/222 - Wikimammenn\nPajenn:Morvan - Buez ar Zent, 1894.djvu/222\n25 a Veurs\nriez ar Feiz. N’euz nemed ar relijion gristen hag a zeskfe d’ann dud en em garet ha kaout truez ann eil ouz egile. Pegen euruz eta ne dleit ket en em istimout abalamour m’oc’h ganet er relijion-ma, ha pegement a leac’h n’oc’h euz-hu ket da drugarekaat Doue ahez evit eur c’hras ker kaer !\nar pemped var ’nn ugent a viz meurs\nGOUEL MARIA-VEURS, PE, ANN EAL GABRIEL O TONT DA LAVARET D’AR VERC’HEZ E VEZO MAMM DA JEZUZ\nC’houec’h miz goude m’oa bet o tiskleria da Zakarias e vije tad da zant Iann-Vadezour, ann eal Gabriel a oue kaset gant ann Aotrou Doue da Nazareth, kear vihan euz ar Galilee, da di eur verc’hez a ioa Mari he hano, hag a ziskenne euz a lignez ar roue David. Ar verc’hez-ma a ioa paour euz a vadou ann douar, mes pinvidik-braz oa dirak Doue abalamour d’he zantelez. Dimezet oa da eunn den devot, he hano Joseph, a ioa kalvez dre vicher hag a ziskenne eveldhi euz a lignez David.\nEunn devez eta m’edo ar Verc’hez Vari he-unan o pedi enn he c’hambr, ann eal Gabriel en em ziskouezaz dirazhi enn eur lavaret: « — Me ho salud, o c’houi a zo leun a c’hras, ann Aotrou Doue a zo ganehoc’h, ben-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/222&oldid=137407 »